




DĖL PARAMOS UŽSIENIO LIETUVIAMS SKYRIMO KONKURSO

Valstybinis studijų fondas (toliau – Fondas) informuoja, kad 2026 m. rugsėjo 10 d. pradedamas valstybės paramos skyrimo užsienio lietuvių studijoms Lietuvos aukštosiose mokyklose (toliau – Parama) konkursas (toliau –Paramos skyrimo konkursas). Paramos skyrimo konkursas skelbiamas ir Parama teikiama vadovaujantis Paramos skyrimo Lietuvos Respublikos aukštosiose mokyklose studijuojantiems užsienio lietuviams tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. rugpjūčio 14 d. įsakymu Nr. V-871 (toliau – Aprašas).
Užsienio lietuviams gali būti skiriama dviejų rūšių parama: stipendija ir/ar socialinė išmoka. 
1. Stipendijos mėnesinis dydis 3,25 socialinės bazinės išmokos per mėnesį. 
2. Socialinė išmoka - tai vienkartinė išmoka, skiriama atsižvelgus į pretenduojančio gauti paramą asmens socialinę padėtį (nuo 232 Eur iki 319 Eur).
Parama neskiriama studentams, studijuojantiems kalbas tų šalių, iš kurių jie atvyko.
Užsienio lietuviai, studijuojantys Lietuvos aukštosiose mokyklose ir norintys gauti valstybės paramą 2026 m. rudens semestre, nuo 2026 m. rugsėjo 10 d. iki 2026 m. spalio 10 d. privalo:
1. užpildyti paraišką Valstybinio studijų fondo informacinėje sistemoje „Parama“  https://papartis.vsf.lt/parama/login;
2. užsienio lietuviai, kurie kreipiasi dėl paramos pirmą kartą, iki paraiškų teikimo termino pabaigos Fondui pateikia krašto lietuvių bendruomenės arba kitos institucijos išduotą lietuvių kilmę patvirtinantį dokumentą arba jo kopiją, arba dokumentus, patvirtinančius, kad jie ne mažiau kaip 3 metus yra gyvenę užsienyje, o atvykę į Lietuvos Respubliką pradėjo mokytis 8-12 klasėje (gimnazijos I-IV klasėje), arba jų kopijas;
3. užsienio lietuviai, norintys gauti socialinę išmoką, iki paraiškų teikimo termino pabaigos Fondui pateikia dokumentus, patvirtinančius socialinę užsienio lietuvių padėtį (šeimos narių skaičių patvirtinančius dokumentus, mirties liudijimus ir pan.) arba teisės aktų nustatyta tvarka patvirtintas jų kopijas, išskyrus atvejus, kai Fondas nurodo, kad dokumentų pateikti nereikia;
4. visi Fondui pateikiami užsienio valstybių institucijų išduoti dokumentai turi būti išversti į lietuvių kalbą ir legalizuoti arba patvirtinti pažyma (Apostille), išskyrus atvejus, kai Lietuvos Respublikos tarptautinės sutartys ir Europos Sąjungos teisės aktai numato kitaip.

Pagal Aprašo 29 punktą, Aukštosios mokyklos, naudodamos Fondo informacinę sistemą, per 3 darbo dienas nuo Aprašo 15 punkte nurodyto paraiškų teikimo termino pabaigos pateikia Fondui paraiškas pateikusių užsienio lietuvių studijų duomenis: patvirtinimą, kad užsienio lietuvis yra šios aukštosios mokyklos studentas, semestro pradžios ir pabaigos datas (įskaitant atostogų laikotarpius) arba paskutinio kurso studentams – studijų baigimo datą, akademinių skolų skaičių, studento pasiekimų lygmenį.
Fondo direktorius ne vėliau kaip per 10 darbo dienų nuo paraiškų teikimo termino pabaigos, priima sprendimą dėl paramos skyrimo ar neskyrimo užsienio lietuviams. Apie priimtą sprendimą aukštosios mokyklos informuojamos elektroniniu paštu.
Daugiau informacijos apie Paramos suteikimo sąlygas ir tvarką teikiama telefonu +370 637 79582 bei Fondo interneto tinklalapyje www.vsf.lrv.lt.
Kviečiame informaciją apie konkurso pradžią ir paraiškų paramai gauti pateikimo Fondui pradžios ir pabaigos terminus paskelbti savo interneto svetainėse.

Dėkojame už bendradarbiavimą.

Valstybinio studijų direktorius 			                   Arvydas Darulis

































Kristina Lauciuvienė, tel. +370 637 79582, el. p. kristina.lauciuviene@vsf.lt            

